title: Komisjoni rakendusmäärus (EL) 2021/1179, 16. juuli 2021, millega muudetakse rakendusmäärust (EL) nr 1051/2011 andmeedastuse koondtabelite ja mikroandmefailide osas (EMPs kohaldatav tekst)

text:
                  19.7.2021

                  ET

                  Euroopa Liidu Teataja

                  L 256/89

         KOMISJONI RAKENDUSMÄÄRUS (EL) 2021/1179,
         16. juuli 2021,
         millega muudetakse rakendusmäärust (EL) nr 1051/2011 andmeedastuse koondtabelite ja mikroandmefailide osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 6. juuli 2011. aasta määrust (EL) nr 692/2011, mis käsitleb Euroopa turismistatistikat ja millega muudetakse kehtetuks nõukogu direktiiv 95/57/EÜ, (1) eriti selle artikli 9 lõikeid 2 ja 3,
         ning arvestades järgmist:

                     (1)

                     Komisjoni rakendusmääruses (EL) nr 1051/2011 (2) on sätestatud koondtabelite ja mikroandmefailide andmevahetusstandard.

                     (2)

                     Pärast komisjoni delegeeritud määruse (EL) 2019/1681 (3) (milles sätestatakse komisjonile edastatavate iga-aastaste andmete vormingu tehnilised muudatused) jõustumist on vaja kohandada andmete edastamiseks määruse (EL) nr 1051/2011 II ja III lisa koondtabelite ja mikroandmefailide osas.

                     (3)

                     Seepärast tuleks määrust (EL) nr 1051/2011 vastavalt muuta.

                     (4)

                     Käesolevas määruses sätestatud meetmed on kooskõlas Euroopa Parlamendi ja nõukogu määruse (EÜ) nr 223/2009 artikli 7 alusel asutatud Euroopa statistikasüsteemi komitee arvamusega (4),

               ON VASTU VÕTNUD KÄESOLEVA MÄÄRUSE:

            Artikkel 1
            Määrust (EL) nr 1051/2011 muudetakse järgmiselt.

                        1)

                        II lisa muudetakse järgmiselt:
                        pealkirja „Päis“ all kolmandas taandes loetletud andmekogumeid muudetakse järgmiselt:

                                    1)

                                    „int_cap_annual“ asendatakse tekstiga „TOUR_CAP_A“;

                                    2)

                                    „int_occ_annual“ asendatakse tekstiga „TOUR_OCC_A“;

                                    3)

                                    „int_occ_mnight“ asendatakse tekstiga „TOUR_NIGHTS_M“;

                                    4)

                                    „int_occ_marrno“ asendatakse tekstiga „TOUR_ARRNOCC_M“;

                                    5)

                                    „int_non_rented“ asendatakse tekstiga „TOUR_NONRENT_A“;

                                    6)

                                    „nat_dem_partic“ asendatakse tekstiga „TOUR_PARTIC_A“;

                                    7)

                                    „nat_dem_sdvout“ asendatakse tekstiga „TOUR_SDVOUT_Q“;

                                    8)

                                    „nat_dem_sdvdom“ asendatakse tekstiga „TOUR_SDVDOM_Q“.

                        2)

                        III lisa asendatakse käesoleva määruse lisas esitatud tekstiga.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. juuli 2021

                  Komisjoni nimel

                  President

               Ursula VON DER LEYEN

            (1)  ELT L 192, 22.7.2011, lk 17.

            (2)  Komisjoni 20. oktoobri 2011. aasta rakendusmäärus (EL) nr 1051/2011, millega rakendatakse Euroopa turismistatistikat käsitlevat Euroopa Parlamendi ja nõukogu määrust (EL) nr 692/2011 seoses kvaliteediandmete struktuuriga ja andmete edastamisega (ELT L 276, 21.10.2011, lk 13).

            (3)  Komisjoni 1. augusti 2019. aasta delegeeritud määrus (EL) 2019/1681, millega muudetakse Euroopa Parlamendi ja nõukogu määrust (EL) nr 692/2011, mis käsitleb Euroopa turismistatistikat, kohandades andmeedastustähtaegu ning I ja II lisa (ELT L 258, 9.10.2019, lk 1).

            (4)  Euroopa Parlamendi ja nõukogu 11. märtsi 2009. aasta määrus (EÜ) nr 223/2009 Euroopa statistika kohta ning Euroopa Parlamendi ja nõukogu määruse (EÜ, Euratom) nr 1101/2008 (konfidentsiaalsete statistiliste andmete Euroopa Ühenduste Statistikaametile edastamise kohta), nõukogu määruse (EÜ) nr 322/97 (ühenduse statistika kohta) ja nõukogu otsuse 89/382/EMÜ, Euratom (millega luuakse Euroopa ühenduste statistikaprogrammi komitee) kehtetuks tunnistamise kohta (ELT L 87, 31.3.2009, lk 164).

            LISA

                     “III LISA

                        Mikroandmefailid määruse (EL) nr 692/2011 II lisa 2. jaos loetletud andmete edastamiseks

                        Faili struktuur ja kodifitseerimine: praktiline korraldus

                     Iga vaadeldud reis moodustab edastatavas mikroandmefailis eraldi kirje. Kõnealust mikroandmefaili kontrollitakse täielikult, redigeeritakse ja imputeeritakse vajaduse korral ning see vastab allpool esitatud tabelis kirjeldatud failistruktuurile ja kodifitseerimisele. Komisjon (Eurostat) annab täiendavaid suuniseid edastusvormingu kohta.
                     Käesolevas lisas sätestatud andmevahetusstandardile mittevastavaid andmeid käsitatakse mitteesitatutena.

                        Päis

                     Päise eesmärk on identifitseerida edastatud andmeseeriat. See koosneb neljast väljast:

                                 —

                                    võrdlusperiood koosneb seitsmest tähemärgist, millest esimesed neli tähistavad aastat ja viimast kolm teatavat perioodi aastas (A00);

                                 —

                                    riigi kood koosneb kahest tähest, mis viitab andmeid edastava liikmesriigi kahetähelisele koodile. Näited: BE (Belgia), BG (Bulgaaria) jne;

                                 —

                                    teema sisaldab üht järgmistest andmekogumi identifitseerimiskoodidest: nat_dem_microdata.

                                 —

                                    vääring osutab vääringule, milles kulutused esitatakse (EUR või NAC). Euroala liikmesriigid esitavad andmed eurodes (kood EUR), euroalasse mittekuuluvad liikmesriigid võivad esitada andmed kas eurodes või omavääringus (kood NAC), kuid ühte faili kuuluvad andmed tuleb esitada samas vääringus.

                        Andmed

                                 Veeru nimi

                                 Identifitseerimiskood

                                 Kauba kirjeldus

                                 Filtrid/märkused

                                 ID

                                 000001-999999

                                    Reisi järjenumber

                                    Reisi tunnused

                                 Väli 1

                                    Reisi alguskuu

                                 01–24

                                 Kuu number (jaanuar = 01, võrdlusaasta detsember = 12, eelmise kalendriaasta jaanuar = 13, eelmise kalendriaasta detsember = 24)

                                 Väli 2

                                    Reisi kestus ööbimiste arvuna

                                 001–366

                                 Ööbimiste arv (maksimaalselt 3 numbrikohta)

                                 Väli 3

                                    Reisi kestus: ööbimiste arv oma riigi piires

                                 Ainult välisreiside puhul
                                 Kolmeaastane muutuja, aastatel, mil esitamise kohustus puudub; kood = tühi koht

                                 000–183

                                 Ööbimiste arv (maksimaalselt 3 numbrikohta)

                                 Väli 4

                                    Peamine sihtriik

                                 Kodeering vastavalt määruse (EL) nr 692/2011 artikli 10 kohaselt koostatud metoodikajuhendis esitatud riikide loetelule

                                 Väli 5

                                    Reisi põhieesmärk

                                 1

                                 Era-/isiklik eesmärk: vaba aja veetmine, lõõgastus või puhkus

                                 2

                                 Era-/isiklik eesmärk: sugulaste ja sõprade külastamine

                                 3

                                 Era-/isiklik eesmärk: muu (nt ravi, palverännak jt)

                                 4

                                 Ametialane/ärieesmärk

                                    Sihtkoha tüüp

                                 kolmeaastane muutuja, aastatel, mil esitamise kohustus puudub: kood = tühi koht

                                 Väli 6

                                 1

                                 Linn = jah

                                 2

                                 Linn = ei

                                 9

                                 Linn = ei kohaldata (väli 5 = 4)

                                 Väli 7

                                 1

                                 Rannik = jah

                                 2

                                 Rannik = ei

                                 9

                                 Rannik = ei kohaldata (väli 5 = 4)

                                 Väli 8

                                 1

                                 Maakoht (sh järve kallas, jõe kallas jms) = jah

                                 2

                                 Maakoht (sh järve kallas, jõe kallas jms) = ei

                                 9

                                 Maakoht (sh järve kallas, jõe kallas jms) = ei kohaldata (väli 5 = 4)

                                 Väli 9

                                 1

                                 Kruiisilaev = jah

                                 2

                                 Kruiisilaev = ei

                                 9

                                 Kruiisilaev = ei kohaldata (väli 5 = 4)

                                 Väli 10

                                 1

                                 Mäestik (mägismaa, künkad jms) = jah

                                 2

                                 Mäestik (mägismaa, künkad jms) = ei

                                 9

                                 Mäestik (mägismaa, künkad jms) = ei kohaldata (väli 5 = 4)

                                 Väli 11

                                 1

                                 Muu = jah

                                 2

                                 Muu = ei

                                 9

                                 Muu = ei kohaldata (väli 5 = 4)

                                 Väli 12

                                    Laste osalemine

                                 kolmeaastane muutuja, aastatel, mil esitamise kohustus puudub: kood = tühi koht

                                 1

                                 Jah

                                 2

                                 Ei

                                 9

                                 Ei kohaldata (väli 5 = 4)

                                 Väli 13

                                    Peamine transpordiliik

                                 1

                                 Õhutransport (regulaar- või tellimuslennud või muud lennuteenused)

                                 2

                                 Veetransport (liinilaevad ja praamid, kruiisilaevad, lõbusõidulaev, renditud laev jms)

                                 3

                                 Raudteetransport

                                 4

                                 Bussitransport (graafikujärgne/regulaarvedu või graafikuväline/juhuvedu)

                                 5

                                 Graafikujärgne bussivedu/regulaarvedu

                                 Vabatahtlik jaotus

                                 6

                                 Graafikuväline bussivedu/juhuvedu

                                 Vabatahtlik jaotus

                                 7

                                 Eramootorsõiduk (isiklik või liisitud, sealhulgas sõbra/sugulase auto)

                                 8

                                 Renditud mootorsõiduk (sealhulgas sõidujagamis-/ühisauto kasutamise platvormid)

                                 9

                                 Muu (nt jalgratas)

                                 Väli 14

                                    Peamine majutusviis

                                 1

                                 Üüritud majutus: hotellid või muud samalaadsed majutusettevõtted

                                 2

                                 Üüritud majutus: laagriplatsid ja haagissuvilate parkimisplatsid (mitte alalise elukohana kasutatavad)

                                 3

                                 Üüritud majutus: näiteks maja, villa või korter; elamus üüritud ruum(id)

                                 4

                                 Üüritud majutus: muu üüritud majutus (näiteks noortehostelid, jahisadamad, terviseteenuseid pakkuvad ettevõtted)

                                 5

                                 Mitte-üüritud majutus: endale kuuluv puhkeotstarbeline eluruum

                                 6

                                 Mitte-üüritud majutus: sugulaste või sõprade poolt tasuta pakutav majutus

                                 7

                                 Mitte-üüritud majutus: muu mitte-üüritud majutus

                                 Väli 15

                                    Reisi broneerimine: peamise majutusviisi broneerimine interneti kaudu

                                 kolmeaastane muutuja, aastatel, mil esitamise kohustus puudub: kood = tühi koht

                                 1

                                 Jah

                                 2

                                 Ei

                                 Väli 16

                                    Reisi broneerimine: peamise majutusviisi broneerimise viis

                                 kolmeaastane muutuja, aastatel, mil esitamise kohustus puudub: kood = tühi koht

                                 1

                                 Otse majutusteenuse pakkuja käest

                                 2

                                 Reisibüroo, reisikorraldaja, portaali või sellise lühiajalist või puhkusemajutust vahendava agentuuri kaudu, kellel on nimekiri mitmest majutusteenuse pakkujast

                                 3

                                 Broneeringut ei olnud vaja

                                 Väli 17

                                    Peamise majutusviisi broneerimine veebisaidi või mobiilirakenduse kaudu, näiteks Airbnb, Booking.com, Expedia või HomeAway vahendusel

                                 kolmeaastane muutuja, aastatel, mil esitamise kohustus puudub: kood = tühi koht

                                 1

                                 Jah

                                 2

                                 Ei

                                 9

                                 Ei kohaldata (väli 14 ≠ 3 või väli 15 ≠ 1 või väli 16 ≠ 2)

                                 Väli 18

                                    Reisi broneerimine: peamise transpordivahendi broneerimine interneti kaudu

                                 kolmeaastane muutuja, aastatel, mil esitamise kohustus puudub: kood = tühi koht

                                 1

                                 Jah

                                 2

                                 Ei

                                 Väli 19

                                    Reisi broneerimine: peamise transpordivahendi broneerimise viis

                                 kolmeaastane muutuja, aastatel, mil esitamise kohustus puudub: kood = tühi koht

                                 1

                                 Otse transporditeenuse pakkuja käest

                                 2

                                 Reisibüroo, reisikorraldaja, portaali kaudu

                                 3

                                 Broneeringut ei olnud vaja

                                 Väli 20

                                    Peamise transpordivahendi broneerimine veebisaidi või mobiilirakenduse kaudu, näiteks BlaBlaCar vahendusel

                                 Vabatahtlik kolmeaastane muutuja: kood = tühi koht

                                 1

                                 Jah

                                 2

                                 Ei

                                 9

                                 Ei kohaldata (väli 18 ≠ 1 või väli 19 ≠ 2)

                                 Väli 21

                                    Reisi broneerimine: pakettreis

                                 kolmeaastane muutuja, aastatel, mil esitamise kohustus puudub: kood = tühi koht

                                 1

                                 Jah

                                 2

                                 Ei

                                 Väli 22

                                    Reisi broneerimine: pakettreisi broneerimise internetis

                                 kolmeaastane muutuja, aastatel, mil esitamise kohustus puudub: kood = tühi koht

                                 1

                                 Jah

                                 2

                                 Ei

                                 Väli 23

                                    Üksikturisti kulutused seoses pakettreisiga

                                 00000000-99999998

                                 Summa eurodes (või euroalasse mittekuuluva liikmesriigi omavääringus) (maksimaalselt 8 numbrikohta)

                                 Väli 24

                                    Üksikturisti transpordiga seotud reisikulud

                                 00000000-99999998

                                 Summa eurodes (või euroalasse mittekuuluva liikmesriigi omavääringus) (maksimaalselt 8 numbrikohta)

                                 Väli 25

                                    Üksikturisti majutusega seotud reisikulud

                                 00000000-99999998

                                 Summa eurodes (või euroalasse mittekuuluva liikmesriigi omavääringus) (maksimaalselt 8 numbrikohta)

                                 Väli 26

                                    Üksikturisti reisiga seotud kulutused toidule ja joogile restoranides ja kohvikutes

                                 Vabatahtlik muutuja, mitte edastamisel: kood = tühi koht

                                 00000000-99999998

                                 Summa eurodes (või euroalasse mittekuuluva liikmesriigi omavääringus) (maksimaalselt 8 numbrikohta)

                                 Väli 27

                                    Muud üksikturisti reisiga seotud kulud (muud kokku, sh kestvuskaubad ja väärisesemed)

                                 00000000-99999998

                                 Summa eurodes (või euroalasse mittekuuluva liikmesriigi omavääringus) (maksimaalselt 8 numbrikohta)

                                 Väli 28

                                    Kestvuskaubad ja väärisesemed (alamkategooria: muud üksikturisti reisiga seotud kulud)

                                 00000000-99999998

                                 Summa eurodes (või euroalasse mittekuuluva liikmesriigi omavääringus) (maksimaalselt 8 numbrikohta)

                                    Külastaja profiil

                                 Väli 29

                                    Sugu

                                 1

                                 Mees

                                 2

                                 Naine

                                 Väli 30

                                    Vanus

                                 000–198

                                 Täisaastate arv (3 numbrikohta)

                                 Väli 31

                                    Elukohariik

                                 Kahekohaline riigi kood (Belgia = BE, Bulgaaria = BG jne)

                                 Väli 32

                                    Saavutatud haridustase

                                 Vabatahtlik muutuja, mitte edastamisel: kood = tühi koht

                                 1

                                 Maksimaalselt teise taseme hariduse alumine aste (ISCED 2011, tasemed 0–2)

                                 2

                                 Teise taseme hariduse ülemine aste ja teise taseme järgne, kolmanda taseme eelne haridus (ISCED 2011, tasemed 3 ja 4)

                                 3

                                 Kolmanda taseme haridus (ISCED 2011, 5–8)

                                 Väli 33

                                    Tööhõive

                                 Vabatahtlik muutuja, mitte edastamisel: kood = tühi koht

                                 1

                                 Töötab (töötaja või füüsilisest isikust ettevõtja)

                                 2

                                 Töötu

                                 3

                                 Üliõpilane (või õpilane)

                                 4

                                 Muu mittetöötav

                                 Väli 34

                                    Leibkonna tulud kvartiilides

                                 Vabatahtlik muutuja, mitte edastamisel: kood = tühi koht

                                 1

                                 Sissetulekute I kvartiil

                                 2

                                 Sissetulekute II kvartiil

                                 3

                                 Sissetulekute III kvartiil

                                 4

                                 Sissetulekute IV kvartiil

                                    Laiendustegur

                                    Tegur valimi laiendamiseks elanikkonnale

                                 Väli 35

                                 000000-999999

                                 Väli 35 sisaldab täisarve

                                 Väli 36

                                 000–999

                                 Väli 36 sisaldab komakohti

               ”


title: Komisjoni rakendusmäärus (EL) 2021/1264, 26. juuli 2021, millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muutmine („Coteaux du Libron“ (KGT))

text:
                  2.8.2021

                  ET

                  Euroopa Liidu Teataja

                  L 277/31

         KOMISJONI RAKENDUSMÄÄRUS (EL) 2021/1264,
         26. juuli 2021,
         millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muutmine („Coteaux du Libron“ (KGT))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse komisjoni 17. oktoobri 2018. aasta delegeeritud määrust (EL) 2019/33, millega täiendatakse Euroopa Parlamendi ja nõukogu määrust (EL) nr 1308/2013 veinisektori kaitstud päritolunimetuste, geograafiliste tähiste ja traditsiooniliste nimetuste kaitsetaotluste, vastuväite esitamise menetluse, kasutuspiirangute, tootespetsifikaatide muutmise, tühistamise ning märgistamise ja esitlusviisi osas, (1) eriti selle artikli 15 lõiget 2,
         ning arvestades järgmist:

                     (1)

                     Komisjon vaatas läbi Prantsusmaa poolt määruse (EL) nr 1308/2013 artikli 105 kohaselt esitatud taotluse saada heakskiit kaitstud geograafilise tähise „Coteaux du Libron“ spetsifikaadi muudatusele. See muudatus hõlmab nimetuse „Coteaux du Libron“ muutmist nimetuseks „Coteaux de Béziers“.

                     (2)

                     Komisjon avaldas vastavalt määruse (EL) nr 1308/2013 artikli 97 lõikele 3 tootespetsifikaadi muutmise heakskiitmise taotluse Euroopa Liidu Teatajas (2).

                     (3)

                     Komisjonile ei esitatud ühtegi määruse (EL) nr 1308/2013 artikli 98 kohast vastuväidet.

                     (4)

                     Seega tuleks tootespetsifikaadi muutmine heaks kiita vastavalt määruse (EL) nr 1308/2013 artiklile 99 koostoimes delegeeritud määruse (EL) 2019/33 artikli 15 lõikega 2.

                     (5)

                     Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Coteaux du Libron“ (KGT) spetsifikaadi muutmine kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. juuli 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 9, 11.1.2019, lk 2.

            (2)  ELT C 412, 30.11.2020, lk 18.


title: Komisjoni rakendusmäärus (EL) 2022/698, 3. mai 2022, millega pikendatakse toimeaine bifenasaadi heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  4.5.2022

                  ET

                  Euroopa Liidu Teataja

                  L 130/3

         KOMISJONI RAKENDUSMÄÄRUS (EL) 2022/698,
         3. mai 2022,
         millega pikendatakse toimeaine bifenasaadi heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõike 1 punkti a,
         ning arvestades järgmist:

                     (1)

                     Komisjoni direktiiviga 2005/58/EÜ (2) kanti toimeaine bifenasaat nõukogu direktiivi 91/414/EMÜ (3) I lisasse.

                     (2)

                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

                     (3)

                     Toimeaine bifenasaadi heakskiit, nagu on sätestatud rakendusmääruse (EL) nr 540/2011 lisa A osas, aegub 31. juulil 2022.

                     (4)

                     Komisjoni rakendusmääruse (EL) nr 844/2012 (5) artikli 1 alusel on samas artiklis sätestatud ajavahemiku jooksul esitatud referentliikmesriigile taotlus toimeaine bifenasaadi heakskiidu pikendamiseks.

                     (5)

                     Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

                     (6)

                     Referentliikmesriik koostas kaasreferentliikmesriigiga konsulteerides pikendamise hindamisaruande kavandi ning esitas selle 29. jaanuaril 2016 Euroopa Toiduohutusametile (edaspidi „toiduohutusamet“) ja komisjonile.

                     (7)

                     Toiduohutusamet tegi täiendava kokkuvõtliku toimiku üldsusele kättesaadavaks. Samuti edastas toiduohutusamet pikendamise hindamisaruande kavandi taotlejale ja liikmesriikidele märkuste esitamiseks ning algatas selle kohta avaliku arutelu. Toiduohutusamet edastas saadud märkused komisjonile.

                     (8)

                     4. jaanuaril 2017 esitas toiduohutusamet komisjonile oma järelduse (6) selle kohta, kas bifenasaat võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele, kui toiduohutusamet tegi enamiku tüüpiliste kasutusviiside puhul kindlaks lindudele, imetajatele ja sihtrühma mittekuuluvatele lülijalgsetele avalduva suure riski ning lisaks suure riski käitlejatele ja töötajatele. Lisaks ei olnud võimalik viia riskihindamist lõpule veeorganismide ja tarbijate puhul.

                     (9)

                     Komisjon volitas 17. novembril 2020 toiduohutusametit hindama bifenasaadiga seotud riski, kui seda kasutatakse kord aastas kõige väiksemas annuses, mis on toimikus esitatud. Referentliikmesriik ajakohastas vastavalt oma pikendamise hindamisaruande kavandit ja toiduohutusamet ajakohastas oma 30. augusti 2021. aasta järeldust, (7) milles ta tegi kindlaks, et pikaajaline kokkupuude bifenasaadiga on kõigi tüüpiliste kasutusviiside puhul suur risk lindudele. Lisaks ei olnud võimalik tarbijariski hindamist lõpule viia. Komisjon esitas bifenasaati käsitleva pikendamisaruande alalisele taime-, looma-, toidu- ja söödakomiteele 19. juulil 2017 ja 22. oktoobril 2021 ning käesoleva määruse eelnõu 1. detsembril 2021.

                     (10)

                     Komisjon palus taotlejal esitada oma märkused toiduohutusameti mõlema järelduse kohta ning kooskõlas rakendusmääruse (EL) nr 844/2012 (8) artikli 14 lõike 1 kolmanda lõiguga pikendamisaruande kohta. Taotleja esitas oma märkused ja need on põhjalikult läbi vaadatud.

                     (11)

                     Vähemalt ühe toimeainet bifenasaati sisaldava taimekaitsevahendi puhul on ühe või mitme tüüpilise kasutusviisiga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud.

                     (12)

                     Seepärast on asjakohane bifenasaadi heakskiitu pikendada.

                     (13)

                     Vastavalt määruse (EÜ) nr 1107/2009 artikli 14 lõikele 1 koostoimes kõnealuse määruse artikliga 6 ning teaduse ja tehnika arengust lähtuvalt on siiski vaja ette näha teatavad tingimused ja piirangud. Eelkõige on asjakohane lubada bifenasaati sisaldavate taimekaitsevahendite kasutamine üksnes püsikasvuhoonetes kasvatatavate mittesöödavate kultuuride puhul ja nõuda kinnitavat lisateavet.

                     (14)

                     Kasutamise lubamine üksnes mittesöödavate kultuuride puhul välistab tarbijate kokkupuute toidu kaudu ja on vajalik, kuna tarbijariski hindamist ei olnud võimalik lõpule viia. Kuna lindude puhul tuvastati bifenasaadiga pikaajalisel kokkupuutel suur risk, tagatakse kasutamise lubamisega üksnes määruse (EÜ) nr 1107/2009 artiklis 3 määratletud kasvuhoonetes see, et linnud ei puutu bifenasaadiga kokku. Kuna toiduohutusamet tegi kättesaadavate andmete põhjal kindlaks suure riski imetajatele teatavate tüüpiliste kasutusviiside puhul ja suure kroonilise riski mesilastele, hoiab piirang kasutada ainet üksnes kasvuhoonetes ära kokkupuute kõnealuste mittesihtorganismide ja joogiveega.

                     (15)

                     Seoses endokriinseid häireid põhjustavate omaduste kindlakstegemise kriteeriumidega, mis kehtestati komisjoni määrusega (EL) 2018/605, (9) leiab komisjon toiduohutusameti järeldustes kokkuvõtlikult esitatud kättesaadavate teaduslike andmete põhjal, et bifenasaati ei saa pidada endokriinseid häireid põhjustavate omadustega aineks.

                     (16)

                     Selleks, et suurendada selle järelduse usaldusväärsust, mille kohaselt ei ole bifenasaadil endokriinseid häireid põhjustavaid omadusi, peab taotleja esitama ajakohastatud hinnangu määruse (EÜ) nr 1107/2009 II lisa punktides 3.6.5 ja 3.8.2 esitatud kriteeriumide kohta kooskõlas määruse (EÜ) nr 1107/2009 II lisa punkti 2.2 alapunktiga b ning endokriinsüsteemi kahjustavate kemikaalide kindlakstegemise juhenddokumendiga (10).

                     (17)

                     Toimeaine bifenasaadi heakskiidu pikendamise riskihindamine põhineb selle toimeaine tüüpilisel kasutamisel akaritsiidina. Arvestades seda riskihindamist, ei ole üksnes akaritsiidina kasutamise piirangut vaja säilitada.

                     (18)

                     Rakendusmäärust (EL) nr 540/2011 tuleks seega vastavalt muuta.

                     (19)

                     Komisjoni rakendusmäärusega (EL) 2021/745 (11) pikendati bifenasaadi heakskiidu kehtivusaega 31. juulini 2022, et pikendamise saaks lõpule viia enne kõnealuse toimeaine heakskiidu aegumist. Võttes arvesse, et heakskiidu pikendamise otsus võeti vastu enne heakskiidu pikendatud kehtivusaja lõppkuupäeva, tuleks seda määrust kohaldada võimalikult kiiresti.

                     (20)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiidu pikendamine
            I lisas kirjeldatud toimeaine bifenasaadi heakskiitu pikendatakse vastavalt kõnealuses lisas sätestatud tingimustele ja piirangutele.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Jõustumine ja kohaldamise alguskuupäev
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. juulist 2022.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. mai 2022

                  Komisjoni nimel

                  president

               Ursula VON DER LEYEN

            (1)  ELT L 309, 24.11.2009, lk 1.

            (2)  Komisjoni 21. septembri 2005. aasta direktiiv 2005/58/EÜ, millega muudetakse nõukogu direktiivi 91/414/EMÜ bifenasaadi ja milbemektiini lisamisega toimeainete hulka (ELT L 246, 22.9.2005, lk 17).

            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            (6)  EFSA Journal 2017; 15(1): 4693. Kättesaadav internetis: www.efsa.europa.eu.

            (7)  EFSA Updated peer review of the pesticide risk assessment of the active substance bifenazate EFSA Journal 2021;19(8):6818 („EFSA ajakohastatud vastastikune eksperdiarvamus toimeaine bifenasaadi pestitsiidina kasutamise riskihindamise kohta“, EFSA Journal 2021; 19(8):6818).

            (8)  Rakendusmäärus (EL) nr 844/2012 asendati rakendusmäärusega (EL) 2020/1740 (ELT L 392, 23.11.2020, lk 20). Seda kohaldatakse siiski jätkuvalt järgmiste toimeainete heakskiidu pikendamise menetluste suhtes: 1) mille heakskiidu kehtivusaeg lõpeb enne 27. märtsi 2024; 2) mille heakskiidu kehtivusaega pikendatakse määruse (EÜ) nr 1107/2009 artikli 17 kohaselt 27. märtsil 2021 või pärast seda vastuvõetud määrusega 27. märtsini 2024 või hilisema kuupäevani.

            (9)  Komisjoni 19. aprilli 2018. aasta määrus (EL) 2018/605, millega muudetakse määruse (EÜ) nr 1107/2009 II lisa ja sätestatakse teaduslikud kriteeriumid endokriinsüsteemi häireid põhjustavate omaduste kindlakstegemiseks (ELT L 101, 20.4.2018, lk 33).

            (10)  ECHA (Euroopa Kemikaaliamet) ja EFSA (Euroopa Toiduohutusamet) Teadusuuringute Ühiskeskuse tehnilise abiga ja koostöös järgmiste isikutega: Andersson, N., Arena, M., Auteri, D., Barmaz, S., Grignard, E., Kienzler, A., Lepper, P., Lostia, A. M., Munn, S., Parra Morte, J. M., Pellizzato, F., Tarazona, J., Terron, A. ja Van der Linden, S., 2018. Guidance for the identification of endocrine disruptors in the context of Regulations (EU) No 528/2012 and (EC) No 1107/2009 („Juhenddokument endokriinsüsteemi kahjustavate ainete kindlakstegemiseks seoses määrustega (EL) nr 528/2012 ja (EÜ) nr 1107/2009“). EFSA Journal 2018; 16(6): 5311, 135 lk

            (11)  Komisjoni 6. mai 2021. aasta rakendusmäärus (EL) 2021/745, millega muudetakse rakendusmäärust (EL) nr 540/2011 seoses toimeainete alumiiniumammooniumsulfaadi, alumiiniumsilikaadi, beflubutamiidi, bentiavalikarbi, bifenasaadi, boskaliidi, kaltsiumkarbonaadi, kaptaani, süsinikdioksiidi, tsümoksaniili, dimetomorfi, etefooni, teepuuekstrakti, famoksadooni, rasva destilleerimisjääkide, rasvhapete C7 kuni C20, flumioksasiini, fluoksastrobiini, flurokloridooni, folpeedi, formetanaadi, giberelliinhappe, giberelliinide, heptamaloksüloglükaani, hüdrolüüsitud valkude, raudsulfaadi, metasakloori, metribusiini, milbemektiini, Paecilomyces lilacinus'e tüve 251, fenmedifaami, fosmeedi, metüülpirimifossi, taimeõlide/rapsiseemneõli, kaaliumvesinikkarbonaadi, propamokarbi, protiokonasooli, kvartsliiva, kalaõli, lõhna abil toimivate taimse või loomse päritoluga repellentide/lambarasva, S-metolakloori, liblikaliste hargnemata ahelaga feromoonide, tebukonasooli ja uurea heakskiidu kehtivusaja pikendamisega (ELT L 160, 7.5.2021, lk 89).

            I LISA

                        Üldnimetus, tunnuskoodid

                        IUPACi nimetus

                        Puhtus (1)

                        Heakskiitmise kuupäev

                        Heakskiitmise aegumine

                        Erisätted

                        Bifenasaat
                        149877-41-8
                        736

                        Isopropüül 2-(4-metoksübifenüül-3-üül)hüdrasinoformaat

                        980 g/kg
                        Tolueen on toksikoloogiliselt probleemne ja selle sisaldus tehnilises materjalis ei tohi ületada 0,7 g/kg.

                        1. juuli 2022

                        30. juuni 2037

                        Lubatakse kasutada üksnes mittesöödavatel kultuuridel püsikasvuhoonetes.
                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse bifenasaadi heakskiidu pikendamise aruande järeldusi, eriti selle I ja II liidet.
                        Üldhindamisel peavad liikmesriigid pöörama erilist tähelepanu:

                                    —

                                    käitlejate ja töötajate kaitsele ning tagama, et kasutustingimustega nähtaks ette piisavad isikukaitsevahendid;

                                    —

                                    tolmeldavatele mesilastele ja kimalastele püsikonstruktsiooniga kasvuhoonetes avalduvale riskile.

                              Vajaduse korral hõlmavad kasutustingimused riskivähendusmeetmete võtmist.
                        Taotleja esitab komisjonile, liikmesriikidele ja toiduohutusametile vastavalt määruse (EÜ) nr 1107/2009 (muudetud komisjoni määrusega (EL) 2018/605) II lisa punktidele 3.6.5 ja 3.8.2 hiljemalt 24. maiks 2024 kinnitava teabe, milleks on eelkõige ajakohastatud hinnang varem esitatud teabe kohta ning vajaduse korral täiendav teave, et kinnitada endokriinseid häireid põhjustava toime puudumist.

               (1)  Täiendavad andmed toimeaine identifitseerimiseks ja toimeaine omadused on esitatud pikendamisaruandes.

            II LISA
            Rakendusmääruse (EL) nr 540/2011 lisa muudetakse järgmiselt:

                        1)

                        A osast jäetakse välja kanne 109 bifenasaadi kohta;

                        2)

                        B osasse lisatakse järgmine kanne:

                                    Number

                                    Üldnimetus, tunnuskoodid

                                    IUPACi nimetus

                                    Puhtus (1)

                                    Heakskiitmise kuupäev

                                    Heakskiitmise aegumine

                                    Erisätted

                                    „152

                                    Bifenasaat
                                    149877-41-8
                                    736

                                    Isopropüül 2-(4-metoksübifenüül-3-üül)hüdrasinoformaat

                                    980 g/kg
                                    Tolueen on toksikoloogiliselt probleemne ja selle sisaldus tehnilises materjalis ei tohi ületada 0,7 g/kg.

                                    1. juuli 2022

                                    30. juuni 2037

                                    Lubatakse kasutada üksnes mittesöödavatel kultuuridel püsikasvuhoonetes.
                                    Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse bifenasaadi heakskiidu pikendamise aruande järeldusi, eriti selle I ja II liidet.
                                    Üldhindamisel peavad liikmesriigid pöörama erilist tähelepanu:

                                                —

                                                käitlejate ja töötajate kaitsele ning tagama, et kasutustingimustega nähtaks ette piisavad isikukaitsevahendid;

                                                —

                                                tolmeldavatele mesilastele ja kimalastele püsikonstruktsiooniga kasvuhoonetes avalduvale riskile.

                                          Vajaduse korral hõlmavad kasutustingimused riskivähendusmeetmete võtmist.
                                    Taotleja esitab komisjonile, liikmesriikidele ja toiduohutusametile vastavalt määruse (EÜ) nr 1107/2009 (muudetud komisjoni määrusega (EL) 2018/605) II lisa punktidele 3.6.5 ja 3.8.2 hiljemalt 24. maiks 2024 kinnitava teabe, milleks on eelkõige ajakohastatud hinnang varem esitatud teabe kohta ning vajaduse korral täiendav teave, et kinnitada endokriinseid häireid põhjustava toime puudumist.“

               (1)  Täiendavad andmed toimeaine identifitseerimiseks ja toimeaine omadused on esitatud pikendamisaruandes.